ΑΠΟΦΑΣΗ αριθ. 646/96/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 29ης Μαρτίου 1996 για τη θέσπιση σχεδίου δράσης για την καταπολέμηση του καρκίνου εντός του πλαισίου δράσης στον τομέα της δημόσιας υγείας (1996-2000)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 129,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

τη γνώμη της Επιτροπής των Περιφερειών (3),

Αποφασίζοντας σύμφωνα με τη διαδικασία που προβλέπεται στο άρθρο 189 Β της συνθήκης (4), κατόπιν του κοινού σχεδίου που εγκρίθηκε στις 31 Ιανουαρίου 1996 από την επιτροπή συνδιαλλαγής,

Εκτιμώντας:

(1) ότι, κατά τις συνεδριάσεις του τον Ιούνιο του 1985 στο Μιλάνο και τον Δεκέμβριο του 1985 στο Λουξεμβούργο, το Ευρωπαϊκό Συμβούλιο είχε υπογραμμίσει τη σημασία που αποδίδει στη δρομολόγηση ενός ευρωπαϊκού προγράμματος καταπολέμησης του καρκίνου 7

(2) ότι το Συμβούλιο και οι εκπρόσωποι των κυβερνήσεων των κρατών μελών που συνήλθαν στο πλαίσιο του Συμβουλίου εξέδωσαν ψήφισμα στις 7 Ιουλίου 1986 σχετικά με ένα πρόγραμμα δράσης των Ευρωπαϊκών Κοινοτήτων για την καταπολέμηση του καρκίνου (5) και στις 17 Μαΐου 1990 την απόφαση 90/238/Ευρατόμ, ΕΚΑΧ, ΕΟΚ για τη θέσπιση σχεδίου δράσης 1990-1994 στο πλαίσιο του προγράμματος «Η Ευρώπη κατά του καρκίνου» (6) 7

(3) ότι το Ευρωπαϊκό Κοινοβούλιο στο ψήφισμά του της 19ης Νοεμβρίου 1993 σχετικά με την πολιτική στον τομέα της δημόσιας υγείας μετά το Μάαστριχτ (7), ζήτησε να εντατικοποιηθούν οι δραστηριότητες για την καταπολέμηση του καρκίνου 7

(4) ότι, στο ψήφισμα της 13ης Δεκεμβρίου 1993 (8), το Συμβούλιο κάλεσε την Επιτροπή να υποβάλει σε εύθετο χρόνο πρόταση τρίτου σχεδίου δράσης που να λαμβάνει υπόψη τους στόχους και τις βελτιώσεις του παραρτήματος του εν λόγω ψηφίσματος, καθώς και το ψήφισμα του Συμβουλίου, της 27ης Μαΐου 1993 σχετικά με τη μελλοντική δράση στον τομέα της δημόσιας υγείας (9) 7

(5) ότι το Συμβούλιο, στο ψήφισμά του της 2ας Ιουνίου 1994 (10), με το οποίο απαντά στην ανακοίνωση της Επιτροπής της 24ης Νοεμβρίου 1993 σχετικά με το πλαίσιο δράσης στον τομέα της δημόσιας υγείας, κατατάσσει τον καρκίνο στις προτεραιότητες της κοινοτικής δράσης, για τις οποίες η Επιτροπή καλείται, να υποβάλει προτάσεις σχετικά με δράσεις που θα πρέπει να διεξαχθούν 7

(6) ότι, μια κοινοτική δράση πρόληψης του καρκίνου επιτρέπει, λόγω των διαστάσεων και των επιπτώσεών της, να υλοποιηθούν καλύτερα οι προβλεπόμενοι στόχοι 7

(7) ότι πρέπει οι πολιτικές και τα προγράμματα που καταρτίζονται και τίθενται σε εφαρμογή σε κοινοτικό επίπεδο να είναι σύμφωνα με τους σκοπούς και τους στόχους της κοινοτικής δράσης για την πρόληψη του καρκίνου 7 ότι, ειδικότερα, πρέπει να υπάρξει στενός συντονισμός κατά την εφαρμογή των δράσεων που διεξάγονται στα πλαίσια του κοινοτικού ερευνητικού προγράμματος στον τομέα της βιοϊατρικής και της υγείας καθώς και των κοινοτικών δράσεων για την πρόληψη του καρκίνου 7

(8) ότι πρέπει να ενισχυθεί η συνεργασία με τις αρμόδιες διεθνείς οργανώσεις και τις τρίτες χώρες 7

(9) ότι ο καρκίνος είναι μια σοβαρή νόσος που συνδέεται κυρίως με τον τρόπο ζωής και ότι πρέπει να καταπολεμηθούν οι εγγενείς παράγοντες κινδύνου, ιδίως δε το κάπνισμα, πράγμα που θα έχει επίσης επίδραση και στην καταπολέμηση άλλων νόσων, ιδίως των καρδιαγγειακών 7

(10) ότι με την εξασφάλιση της ευρύτερης ενημέρωσης σχετικά με τα αίτια του καρκίνου και την πρόληψή του, με τη βελτίωση της συγκρισιμότητας και της σχετικής ενημέρωσης καθώς και με την ανάπτυξη συμπληρωματικών ενεργειών, ιδίως όσον αφορά τη διαπαιδαγώγηση για την υγεία, το παρόν σχέδιο δράσης θα συμβάλει στην υλοποίηση των κοινοτικών στόχων που προβλέπει το άρθρο 129 της συνθήκης 7

(11) ότι, πρέπει να ληφθούν μέτρα για την αντιμετώπιση της διαφήμισης στα μέσα μαζικής ενημέρωσης των συνηθειών που συμβάλλουν στην πρόκληση καρκίνου, για παράδειγμα κακές συνήθειες που αφορούν τη διατροφή και το κάπνισμα 7

(12) ότι πρέπει η Επιτροπή να εξασφαλίσει την εφαρμογή του σχεδίου δράσης σε στενή συνεργασία με τα κράτη μέλη 7 ότι επιβάλλεται προς τούτο να προβλεφθεί διαδικασία βάσει της οποίας θα διασφαλιστεί η πλήρης συμμετοχή των κρατών μελών στην εφαρμογή αυτή 7

(13) ότι στις 20 Δεκεμβρίου 1994 συνήφθη συμφωνία για ένα modus vivendi μεταξύ του Ευρωπαϊκού Κοινοβουλίου, του Συμβουλίου και της Επιτροπής, ως προς τα εκτελεστικά μέτρα που θα ισχύουν για όσες πράξεις εκδίδονται σύμφωνα με τη διαδικασία του άρθρου 189 Β της συνθήκης 7

(14) ότι εξάλλου, η Επιτροπή, για να έχει κάθε αναγκαία επιστημονική πληροφορία, συνεργάζεται με μια ανωτέρου επιπέδου επιτροπή ειδικών επιστημόνων, οριζομένων από τα κράτη μέλη 7

(15) ότι από λειτουργική άποψη, πρέπει να διασφαλισθούν και να αναπτυχθούν οι επενδύσεις που έγιναν κατά τη διάρκεια των προηγούμενων σχεδίων δράσης, όσον αφορά τόσο τα ευρωπαϊκά πρότυπα δίκτυα όσο και την κινητοποίηση όλων των παραγόντων που συμμετέχουν στην καταπολέμηση του καρκίνου 7

(16) ότι το εν λόγω σχέδιο πρέπει να λάβει υπόψη τις διάφορες δράσεις που έχουν ήδη αναληφθεί ή εφαρμόζονται στα κράτη μέλη, είτε από τις αρμόδιες αρχές είτε από άλλους φορείς της πολιτικής για την υγεία 7

(17) ότι, εν τούτοις, πρέπει να αποφευχθούν ενδεχόμενες επικαλύψεις, με την ενθάρρυνση της ανταλλαγής εμπειριών και με την κοινή ανάπτυξη των βασικών στοιχείων ενημέρωσης για το ευρύ κοινό, αγωγής σε θέματα υγείας και κατάρτισης του υγειονομικού προσωπικού, τα οποία μπορούν να προορίζονται για συγκεκριμένες ομάδες στόχους, και ειδικά τα παιδιά 7

(18) ότι η κοινοτική στρατηγική για τη συμβολή στην καταπολέμηση του καρκίνου συμπεριλαμβάνει όλες τις πτυχές πρωτογενούς, δευτερογενούς και τριτογενούς πρόληψης, συμπεριλαμβανομένης της ανταλλαγής εμπειριών σχετικά με τον έλεγχο της ποιότητας της έγκαιρης ανίχνευσης και της θεραπείας λαμβάνοντας υπόψη τις ψυχοκοινωνικές όψεις και ιδιαίτερα την ποιότητα ζωής 7

(19) ότι, για να αυξηθεί η αξία και η απήχηση του παρόντος σχεδίου δράσης, απαιτείται συνεχής αξιολόγηση των δράσεων που αναλαμβάνονται, κυρίως όσον αφορά την αποτελεσματικότητά τους και την επίτευξη των στόχων, τόσο σε εθνικό όσο και σε κοινοτικό επίπεδο και, εφόσον χρειάζεται, να γίνονται οι αναγκαίες προσαρμογές 7

(20) ότι οι στόχοι του παρόντος σχεδίου και των δράσεων που διεξάγονται για την υλοποίησή του περιλαμβάνονται στις απαιτήσεις προστασίας της υγείας που αναφέρονται στο άρθρο 129 παράγραφος 1 τρίτο εδάφιο της συνθήκης και αποτελούν ως εκ τούτου συνιστώσα και των άλλων πολιτικών της Κοινότητας, κυρίως των πολιτικών που αφορούν το περιβάλλον, την προστασία των εργαζομένων, την προστασία των καταναλωτών, τη διατροφή, το γεωργικό τομέα και την εσωτερική αγορά

(21) ότι η παρούσα απόφαση καθορίζει, για τη συνολική διάρκεια του σχεδίου δράσης, χρηματοδοτικό πλαίσιο που αποτελεί προνομιακή αναφορά κατά την έννοια του σημείου 1 της δήλωσης του Ευρωπαϊκού Κοινοβουλίου, του Συμβουλίου και της Επιτροπής της 6ης Μαρτίου 1995, για την αρμόδια επί του προϋπολογισμού αρχή στο πλαίσιο της ετήσιας διαδικασίας του προϋπολογισμού 7

(22) ότι το σχέδιο δράσης αυτό θα πρέπει να είναι πενταετούς διάρκειας, προκειμένου να δοθεί επαρκής χρόνος για την υλοποίηση των ενεργειών προς επίτευξη των επιδιωκομένων στόχων.

ΑΠΟΦΑΣΙΖΟΥΝ:

Άρθρο 1

Θέσπιση του σχεδίου

1. Θεσπίζεται κοινοτικό σχέδιο δράσης, για την καταπολέμηση του καρκίνου με τίτλο «Η Ευρώπη κατά του καρκίνου», εφεξής αποκαλούμενο το «παρόν σχέδιο», για την περίοδο από 1ης Ιανουαρίου 1996 έως 31 Δεκεμβρίου 2000, εντός του πλαισίου δράσης στον τομέα της δημόσιας υγείας.

2. Το σχέδιο έχει ως στόχο να συμβάλει στην εξασφάλιση υψηλού επιπέδου προστασίας της υγείας, περιλαμβάνει δε δράσεις οι οποίες αποσκοπούν:

- στην πρόληψη των πρόωρων θανάτων λόγω καρκίνου,

- στη μείωση της θνησιμότητας και της νοσηρότητας που οφείλονται στον καρκίνο,

- στην προαγωγή της ποιότητας ζωής χάρη στη βελτίωση της γενικής υγείας,

- στην προώθηση της γενικής ευεξίας του πληθυσμού, ιδίως με την άμβλυνση των οικονομικών και κοινωνικών συνεπειών του καρκίνου.

3. Οι δράσεις που πρέπει να διεξαχθούν στο πλαίσιο του παρόντος σχεδίου και οι επί μέρους στόχοι τους εκτίθενται στο παράρτημα του παρόντος, στα ακόλουθα κεφάλαια:

Α. Συλλογή στοιχείων και έρευνα

Β. Ενημέρωση και διαπαιδαγώγηση στον τομέα της υγείας

Γ. Έγκαιρη ανίχνευση και διαγνωστικές εξετάσεις

Δ. Κατάρτιση, έλεγχος και διασφάλιση ποιότητας.

4. Συγκεκριμένα, οι δράσεις που πρέπει να αναληφθούν περιλαμβάνουν:

- τον καθορισμό κοινών στόχων,

- την τυποποίηση και συλλογή συγκρίσιμων και συμβατών δεδομένων στον τομέα της υγείας, συμπεριλαμβανομένης της ανάπτυξης και της ενίσχυσης του ευρωπαϊκού δικτύου μητρώων καρκίνου,

- προγράμματα ανταλλαγής εμπειριών και επαγγελματικών στελεχών στον τομέα της υγείας και προγράμματα διάδοσης των πλέον αποτελεσματικών πρακτικών,

- την ίδρυση δικτύων πληροφοριών,

- τη διεξαγωγή μελετών σε ευρωπαϊκή κλίμακα και τη διάδοση των αποτελεσμάτων τους, συμπεριλαμβανομένης της υποστήριξης επιδημιολογικών μελετών που επικεντρώνονται στην πρόληψη,

- την εφαρμογή προτύπων προγραμμάτων και σχεδίων,

- τη σύνταξη εκθέσεων, ιδίως για τον έλεγχο των λαμβανομένων μέτρων,

- την έγκαιρη ανίχνευση συμπτωμάτων και τη συστηματική διάγνωση,

- την ανταλλαγή εμπειριών σχετικά με τον έλεγχο της ποιότητας της έγκαιρης διάγνωσης της ασθενείας και της πρόληψης της ανάπτυξής της, συμπεριλαμβανομένων των εναλλακτικών μεθόδων θεραπείας και της συμβολής στην κατάρτιση προτεραιοτήτων στον τομέα της έρευνας του καρκίνου και της μεταφοράς των αποτελεσμάτων της βασικής έρευνας στις κλινικές δοκιμές.

Άρθρο 2

Εφαρμογή

1. Η Επιτροπή διασφαλίζει, σε στενή συνεργασία με τα κράτη μέλη, την εκτέλεση των δράσεων που εκτίθενται στο παράρτημα, σύμφωνα με τη διαδικασία του άρθρου 5.

2. Η Επιτροπή συνεργάζεται με τα ιδρύματα και οργανώσεις που ασχολούνται ενεργά με την καταπολέμηση του καρκίνου.

Άρθρο 3

Προϋπολογισμός

1. Το χρηματοδοτικό πλαίσιο για την εκτέλεση του παρόντος σχεδίου δράσης, για την περίοδο που αναφέρεται στο άρθρο 1, ανέρχεται σε 64 εκατομμύρια Ecu.

2. Οι ετήσιες πιστώσεις εγκρίνονται από την αρμόδια επί του προϋπολογισμού αρχή εντός των ορίων των δημοσιονομικών προοπτικών.

Άρθρο 4

Συνοχή και συμπληρωματικότητα

Η Επιτροπή μεριμνά για τη συνοχή και τη συμπληρωματικότητα των εφαρμοστέων στο πλαίσιο του παρόντος σχεδίου δράσεων και των άλλων συναφών κοινοτικών προγραμμάτων και πρωτοβουλιών, συμπεριλαμβανομένου του ερευνητικού προγράμματος βιοϊατρικής και υγείας, δυνάμει του κοινοτικού προγράμματος πλαισίου για την έρευνα και των προγραμμάτων που θεσπίζουν ένα ολοκληρωμένο δίκτυο πληροφοριών (τεχνολογία πληροφοριών σε τομείς γενικού ενδιαφέροντος).

Άρθρο 5

Επιτροπή

1. Η Επιτροπή επικουρείται από μια επιτροπή, η οποία απαρτίζεται από δύο αντιπροσώπους τους οποίους διορίζει κάθε κράτος μέλος και της οποίας προεδρεύει ο αντιπρόσωπος της Επιτροπής.

2. Ο αντιπρόσωπος της Επιτροπής υποβάλλει στην επιτροπή σχέδια μέτρων που αφορούν:

α) τον εσωτερικό κανονισμό της επιτροπής 7

β) το ετήσιο πρόγραμμα εργασίας που καθορίζει τις προτεραιότητες της δράσης 7

γ) την απλοποίηση και τη βελτίωση των βασικών διοικητικών διαδικασιών του σχεδίου 7 οι διαδικασίες αυτές θα δημοσιεύονται δεόντως 7

δ) τους τρόπους, τα κριτήρια και τις διαδικασίες για την επιλογή και χρηματοδότηση των σχεδίων στο πλαίσιο του παρόντος σχεδίου δράσης, συμπεριλαμβανομένων αυτών που συνεπάγονται συνεργασία με τους αρμόδιους διεθνείς οργανισμούς στον τομέα της δημόσιας υγείας, και τη συμμετοχή των χωρών που αναφέρονται στο άρθρο 6 παράγραφος 2 7

ε) τη διαδικασία αξιολόγησης 7

στ) τους τρόπους διάδοσης και διαβίβασης των αποτελεσμάτων 7

ζ) τους τρόπους συνεργασίας με τα ιδρύματα και τις οργανώσεις που αναφέρονται στο άρθρο 2 παράγραφος 2.

Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

Η Επιτροπή θεσπίζει μέτρα τα οποία μπορούν να εφαρμοστούν αμέσως. Εάν όμως τα μέτρα αυτά δεν είναι σύμφωνα με τη γνώμη που διατύπωσε η επιτροπή, ανακοινώνονται αμέσως από την Επιτροπή στο Συμβούλιο. Στην περίπτωση αυτή:

- η Επιτροπή μπορεί να αναβάλει επί δύο μήνες το πολύ, από την ημερομηνία της ανακοίνωσης αυτής, την εφαρμογή των μέτρων που αποφασίστηκαν από αυτή,

- το Συμβούλιο μπορεί, με ειδική πλειοψηφία, να λάβει διαφορετική απόφαση μέσα στην προθεσμία που προβλέπεται στο προηγούμενο εδάφιο.

3. Η Επιτροπή μπορεί επιπλέον να ζητήσει τη γνώμη της επιτροπής για οποιοδήποτε άλλο θέμα αφορά την εφαρμογή του παρόντος σχεδίου.

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειασθεί, προβαίνει σε ψηφοφορία.

Η γνώμη καταχωρείται στα πρακτικά. Επιπλέον κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

Η Επιτροπή λαμβάνει ιδιαίτερα υπόψη τη γνώμη της επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

4. Ο αντιπρόσωπος της Επιτροπής ενημερώνει τακτικά την επιτροπή:

- για τις χορηγούμενες, στο πλαίσιο του παρόντος προγράμματος, χρηματοδοτικές συνεισφορές (ποσόν, διάρκεια, κατανομή και δικαιούχοι),

- προκειμένου να διασφαλίζεται η συνοχή και η συμπληρωματικότητα που αναφέρονται στο άρθρο 4, για τις προτάσεις της Επιτροπής ή τις πρωτοβουλίες της Κοινότητας καθώς και για την εφαρμογή προγραμμάτων σε άλλους τομείς της πολιτικής που σχετίζονται άμεσα με την υλοποίηση των στόχων του παρόντος σχεδίου δράσης.

Άρθρο 6

Διεθνής συνεργασία

1. Κατά την υλοποίηση του παρόντος σχεδίου δράσης ενθαρρύνεται και εφαρμόζεται, σύμφωνα με τη διαδικασία του άρθρου 5, η συνεργασία με τρίτες χώρες και με τους αρμόδιους για τη δημόσια υγεία διεθνείς οργανισμούς, ιδίως με την Παγκόσμια Οργάνωση Υγείας και το Συμβούλιο της Ευρώπης.

2. Στο παρόν σχέδιο δράσης μπορούν να συμμετάσχουν οι συνδεδεμένες χώρες της Κεντρικής και Ανατολικής Ευρώπης (ΣΧΚΑΕ), υπό τους όρους τους οποίους καθορίζουν τα πρόσθετα πρωτόκολλα των συμφωνιών σύνδεσης που αφορούν τη συμμετοχή σε κοινοτικά προγράμματα, συμφωνιών οι οποίες θα συναφθούν με τις χώρες αυτές. Στο σχέδιο μπορούν να συμμετάσχουν η Κύπρος και η Μάλτα βάσει συμπληρωματικών πιστώσεων, εφαρμοζομένων των ιδίων κανόνων που ισχύουν για τις χώρες ΕΖΕΣ και με διαδικασίες που θα συμφωνηθούν με τις εν λόγω χώρες.

Άρθρο 7

Παρακολούθηση και αξιολόγηση

1. Η Επιτροπή, λαμβάνοντας υπόψη τους απολογισμούς που καταρτίζουν τα κράτη μέλη και με τη συμμετοχή, εφόσον χρειάζεται, ανεξαρτήτων εμπειρογνωμόνων, προβαίνει στην αξιολόγηση των εκτελουμένων δράσεων.

2. Η Επιτροπή υποβάλλει στο Ευρωπαϊκό Κοινοβούλιο και στο Συμβούλιο μια ενδιάμεση έκθεση στα μέσα της εφαρμογής του προγράμματος και μία τελική έκθεση κατά τη λήξη του για το παρόν σχέδιο δράσης. Στις εκθέσεις αυτές εμφαίνεται ιδίως η συμπληρωματικότητα αυτής της δράσης με τις άλλες δράσεις που αναφέρονται στο άρθρο 4. Ενσωματώνει σε αυτές τα πορίσματα των αξιολογήσεων. Διαβιβάζει επίσης τις ίδιες εκθέσεις αυτές στην Οικονομική και Κοινωνική Επιτροπή και στην Επιτροπή των Περιφερειών.

Βρυξέλλες, 29 Μαρτίου 1996.

Για το Ευρωπαϊκό Κοινοβούλιο

Ο Πρόεδρος

K. HΔNSCH

Για το Συμβούλιο

Ο Πρόεδρος

T. TREU

(1) ΕΕ αριθ. C 139 της 21. 5. 1994, σ. 12 και ΕΕ αριθ. C 143 της 9. 6. 1995, σ. 16.

(2) ΕΕ αριθ. C 393 της 31. 12. 1994, σ. 8.

(3) ΕΕ αριθ. C 210 της 14. 8. 1995, σ. 55.

(4) Γνώμη του Ευρωπαϊκού Κοινοβουλίου, της 1ης Μαρτίου 1995 (ΕΕ αριθ. C 68 της 20. 3. 1995, σ. 17), κοινή θέση του Συμβουλίου, της 2ας Ιουνίου 1995 (ΕΕ αριθ. C 216 της 21. 8. 1995, σ. 1) και απόφαση του Ευρωπαϊκού Κοινοβουλίου, της 25ης Οκτωβρίου 1995 (ΕΕ αριθ. C 308 της 20. 11. 1995). Απόφαση του Ευρωπαϊκού Κοινοβουλίου, της 15ης Φεβρουαρίου 1996 (ΕΕ αριθ. C 65 της 4. 3. 1996) και απόφαση του Συμβουλίου της 16ης Φεβρουαρίου 1996.

(5) ΕΕ αριθ. C 184 της 23. 7. 1986, σ. 19.

(6) ΕΕ αριθ. L 137 της 30. 5. 1990, σ. 31.

(7) ΕΕ αριθ. C 329 της 6. 12. 1993, σ. 375.

(8) ΕΕ αριθ. C 15 της 18. 1. 1994, σ. 1.

(9) ΕΕ αριθ. C 174 της 25. 6. 1993, σ. 1.

(10) ΕΕ αριθ. C 165 της 17. 6. 1994, σ. 1.

ΠΑΡΑΡΤΗΜΑ

ΣΥΓΚΕΚΡΙΜΕΝΟΙ ΣΤΟΧΟΙ ΚΑΙ ΔΡΑΣΕΙΣ

Α. ΣΥΛΛΟΓΗ ΣΤΟΙΧΕΙΩΝ ΚΑΙ ΕΡΕΥΝΑ

Στόχος

Επέκταση και βελτίωση των γνώσεων για τα αίτια, την πρόληψη και τη θεραπεία του καρκίνου και διευκόλυνση της συλλογής αξιόπιστων και συγκρίσιμων δεδομένων σχετικά με τη συχνότητα εμφανίσεως του καρκίνου, συμπεριλαμβανομένων των στοιχείων για τον παιδικό καρκίνο, προκειμένου ιδίως να εντοπισθούν οι τάσεις και να εκπονηθούν επιδημιολογικές μελέτες σε ευρωπαϊκή κλίμακα.

Δράσεις

1. Υποστήριξη των ανταλλαγών πληροφοριών και εμπειριών στον τομέα της συλλογής και διάδοσης αξιόπιστων και συγκρίσιμων στοιχείων όσον αφορά τα μητρώα καρκίνων (επιπολασμός, συχνότητα εμφάνισης, θνησιμότητα, ποσοστό επιβίωσης και ομάδες ηλικίας). Ανάπτυξη και ενίσχυση ευρωπαϊκού δικτύου σε συνεργασία με το Διεθνές Κέντρο Έρευνας για τον Καρκίνο (ΔΚΕΚ).

2. Υποστήριξη της διεξαγωγής επιδημιολογικών μελετών σε ευρωπαϊκή κλίμακα και της διάδοσης των πορισμάτων τους όσον αφορά τον προσδιορισμό των καρκινογόνων ουσιών (φυσικών, χημικών και βιολογικών), με ιδιαίτερη προσοχή στους περιβαλλοντικούς συντελεστές και τις συνδεόμενες μ' αυτούς συνθήκες εργασίας, στους κινδύνους που συνδέονται με την έκθεση σ' αυτούς τους παράγοντες (μορφές έκθεσης και προσβαλλόμενες υποομάδες του πληθυσμού), στις μεθόδους πρόληψης και την εισαγωγή προγραμμάτων αντικειμενικής αξιολόγησης των ποσοστών επιβίωσης βάσει καθορισμένων κριτηρίων (ηλικία, φύλο, θέση του όγκου, στάδιο εξέλιξης, ιστολογικός τύπος, κ.λπ.), καθώς και στην εκτίμηση των πηγών απόκλισης εντός των εν λόγω ποσοστών επιβίωσης. Υποστήριξη, με βάση τα πορίσματα αυτά, της εκπόνησης και κυκλοφορίας συστάσεων. Μελέτες κοόρτης για τον καρκίνο, τη διατροφή και την υγεία (δίκτυο EPIC), υποστήριξη της διεξαγωγής επιδημιολογικών μελετών με βάση τις έρευνες για τον δυνητικό προληπτικό ρόλο της διατροφής (προσδιορισμός προστατευτικών ουσιών, τροποποίηση ειδικών διαιτητικών παραγόντων) και, ενδεχομένως, ουσιών χημειοπρόληψης.

3. Συμβολή στον καθορισμό των προτεραιοτήτων όσον αφορά την έρευνα για τον καρκίνο που θα πρέπει να διενεργηθεί δυνάμει των κοινοτικών προγραμμάτων πλαισίων έρευνας, και ειδικότερα του προγράμματος έρευνας στον τομέα της βιοϊατρικής και της υγείας, το οποίο συμπεριλαμβάνει δράσεις βασικής και κλινικής έρευνας για τον καρκίνο, και προώθηση των ερευνητικών μεθόδων που προσανατολίζονται προς τη διεξαγωγή έγκαιρης, λεπτομερούς και έγκυρης διάγνωσης, χάρη σε εργαστηριακές τεχνικές διάγνωσης, ιδίως σε ανοσιολογική και γενετική βάση. Στήριξη της σύνταξης ευρετηρίου των δράσεων βασικής και κλινικής έρευνας στον τομέα του καρκίνου, που διεξάγονται στην Ευρώπη 7 βοήθεια για τη μεταφορά των αποτελεσμάτων των βασικών ερευνών σε κλινικές δοκιμές 7 δημιουργία ή/και ανάπτυξη δικτύων ανταλλαγής πληροφοριών σχετικά με τις ήδη διεξαγόμενες κλινικές δοκιμές και ενίσχυση της προώθησης πολυκεντρικών και πολυεθνικών κλινικών δοκιμών προκειμένου να επισπευσθεί η αξιολόγηση των νέων μεθόδων περίθαλψης.

Β. ΕΝΗΜΕΡΩΣΗ ΚΑΙ ΔΙΑΠΑΙΔΑΓΩΓΗΣΗ ΣΤΟΝ ΤΟΜΕΑ ΤΗΣ ΥΓΕΙΑΣ

Στόχοι

- Συμβολή στη βελτίωση των γνώσεων του Ευρωπαίου πολίτη για τους κινδύνους και την πρόληψη του καρκίνου, και ενθάρρυνσή του να υιοθετήσει συνήθειες υγιεινής ζωής.

- Προώθηση και αξιολόγηση πολιτικών και μέτρων για τα αίτια και τους κινδύνους του καρκίνου.

Δράσεις

4. Ετήσια διοργάνωση εβδομάδας «Η Ευρώπη κατά του καρκίνου».

5. Βελτίωση της διάδοσης και της αποτελεσματικότητας των μηνυμάτων πρόληψης του καρκίνου, και ιδίως των συστάσεων του Ευρωπαϊκού Κώδικα κατά του καρκίνου, με υποστήριξη εξειδικευμένων δράσεων (που απευθύνονται στους εκπαιδευτικούς, τους ιατρούς παθολόγους, κ.λπ.) και πρότυπων σχεδίων, μελετών και αναλύσεων των τεχνικών μεθόδων προώθησης της υγείας, καθώς και με υποστήριξη της αξιολόγησης των δράσεων που διεξάγονται σ' αυτόν τον τομέα.

6. Υποστήριξη και επέκταση των δικτύων πρότυπων δράσεων ενημέρωσης και ανταλλαγών στον τομέα της πρόληψης του καρκίνου, λαμβανομένων υπόψη των συστάσεων του Ευρωπαϊκού Κώδικα κατά του καρκίνου, προκειμένου να προβληθούν και να διαδοθούν οι ορθότερες πρακτικές.

7. Προώθηση εκστρατειών ενημέρωσης και ευαισθητοποίησης συγκεκριμένων ομάδων πληθυσμού σε θέματα υγείας και πρόληψης του καρκίνου, ιδίως στους δημόσιους χώρους και στους χώρους εργασίας.

8. Ενθάρρυνση σχεδίων ευρωπαϊκής διάστασης σχετικά με την πρόληψη του καπνίσματος, αξιολόγηση της εφαρμογής των συστάσεων για το κάπνισμα στους δημόσιους χώρους, ιδίως στις συγκοινωνίες και στα σχολεία. Προώθηση στρατηγικών οι οποίες θα αποσκοπούν στην προστασία από το παθητικό κάπνισμα των πλέον ευάλωτων ομάδων, ιδίως των εγκύων και των παιδιών. Αξιολόγηση των συνεπειών των μέτρων που λαμβάνονται στα κράτη μέλη για τη μείωση της κατανάλωσης καπνού, όπως: απαγόρευση ή έλεγχος της άμεσης ή έμμεσης διαφήμισης, φορολογικά μέτρα, εξαίρεση του καπνού από το δείκτη τιμών και διάδοση των γνώσεων οι οποίες αποκτώνται από τη διαδικασία αξιολόγησης. Υποστήριξη και αξιολόγηση πρότυπων δράσεων πρόληψης του καπνίσματος στα πλαίσια δικτύων ανταλλαγών μεταξύ των κρατών μελών, όπως τα δίκτυα «πόλεις χωρίς τσιγάρο», «νοσοκομεία χωρίς τσιγάρο» και «λέσχες νέων χωρίς τσιγάρο» σε συνεργασία με το υγειονομικό προσωπικό και τους εκπαιδευτικούς.

9. Επιλογή, σε ευρωπαϊκό επίπεδο, διάδοση και αξιολόγηση των επιπτώσεων των καλύτερων μεθόδων για το κόψιμο του τσιγάρου στα κράτη μέλη, στα πλαίσια προτύπων δράσεων που θέτουν σε εφαρμογή τις μεθόδους αυτές με τη συνεργασία των φορέων που διαμορφώνουν την κοινή γνώμη και του υγειονομικού προσωπικού. Εφαρμογή, μεταξύ των προτύπων σχεδίων στα μέσα μαζικής ενημέρωσης, σχεδίου για την καταπολέμηση του παθητικού καπνίσματος. Συνέχιση της κατάταξης των επικίνδυνων ουσιών και παρασκευασμάτων, με σκοπό τη βελτίωση της συσκευασίας και της επισήμανσής τους.

10. Συμβολή στην κατάρτιση και εφαρμογή ολοκληρωμένων προγραμμάτων διαπαιδαγώγησης στον τομέα της υγείας σε διάφορα πλαίσια ζωής με ιδιαίτερη έμφαση στην πρόληψη του καρκίνου. Καθορισμός και εφαρμογή συμπληρωματικών σχεδίων πρόληψης του καρκίνου για συγκεκριμένες ομάδες σε διάφορα πλαίσια (πολεοδόμοι, περιβαλλοντολόγοι, αρχιτέκτονες, ιατροί ακτινολόγοι).

Αξιολόγηση, στο πλαίσιο των κοινοτικών προτύπτων δικτύων, των πρωτοβουλιών διαπαιδαγώγησης των νέων σε θέματα υγείας, με προτεραιότητα στην ανάπτυξη, εκ μέρους του ατόμου, αισθήματος ευθύνης έναντι της υγείας του, στην πρόληψη του καπνίσματος και της υπερβολικής κατανάλωσης οινοπνεύματος, στην προώθηση της υγιεινής διατροφής ιδίως της αυξημένης κατανάλωσης οπωρολαχανικών και κατάλληλων εκστρατειών στα μέσα μαζικής ενημέρωσης σχετικά με την υγιεινή διατροφή και στην ευαισθητοποίηση στους κινδύνους που συνδέονται με την υπερβολική έκθεση του δέρματος στις υπεριώδεις ακτινοβολίες, έχοντας πάντα υπόψη κυρίως τους νέους.

11. Υποστήριξη των ανταλλαγών εμπειριών στα πλαίσια των ολοκληρωμένων προγραμμάτων διαπαιδαγώγησης στον τομέα της υγείας προκειμένου να βελτιωθεί η αρχική και η συνεχής κατάρτιση των εκπαιδευτικών και των υπευθύνων των προγραμμάτων πρόληψης του καρκίνου, λαμβανομένης υπόψη της πείρας που αποκτήθηκε τόσο στα πλαίσια προγραμμάτων όπως το «Erasmus», όσο και από τις δράσεις υποστήριξης της Επιτροπής στον τομέα της εκπαίδευσης.

12. Υποστήριξη για τη δημιουργία και διάδοση κοινοτικού παιδαγωγικού υλικού σχετικά με την πρόληψη του καρκίνου, ιδίως δε υλικού που έχει δοκιμασθεί στα πλαίσια των δικτύων προτύπων πειραμάτων, καθώς και για την αξιολόγηση των επιπτώσεων του υλικού αυτού.

13. Διεξαγωγή μελετών και διάδοση των πορισμάτων τους, που συντελούν στη βελτίωση του επιπέδου γνώσεων σχετικά με τις αντιλήψεις των νέων όσον αφορά τον καρκίνο, το κάπνισμα, τις συνήθειες διατροφής και τους κινδύνους που συνδέονται με την υπερβολική έκθεση του δέρματος στις υπεριώδεις ακτινοβολίες. Αναλύσεις με σκοπό την αύξηση της αποτελεσματικότητας των προγραμμάτων πρόληψης που απευθύνονται στα παιδιά και στους νέους.

Γ. ΕΓΚΑΙΡΗ ΑΝΙΧΝΕΥΣΗ ΚΑΙ ΔΙΑΓΝΩΣΤΙΚΕΣ ΕΞΕΤΑΣΕΙΣ

Στόχος

Συμβολή στη βελτίωση και την αύξηση των δυνατοτήτων έγκαιρης ανίχνευσης ιδίως μέσω της ανάπτυξης και διάδοσης αποτελεσματικών προγραμμάτων διαγνωστικών εξετάσεων και κατάλληλων πρακτικών.

Δράσεις

14. Υποστήριξη της δημιουργίας και αξιολόγησης ευρωπαϊκών δικτύων πρότυπων σχεδίων στον τομέα των μαζικών εξετάσεων για τη διάγνωση του καρκίνου του μαστού και του τραχήλου της μήτρας βάσει εκδιδόμενων σε ευρωπαϊκό επίπεδο συστάσεων για την εξασφάλιση της ποιότητας των εξετάσεων, καθώς και υποστήριξη της διοργάνωσης συναντήσεων για την εξέταση της σκοπιμότητας της επέκτασης των προτύπων σχεδίων σε εθνικό και περιφερειακό επίπεδο.

15. Υποστήριξη της διαμόρφωσης και διάδοσης, σε ευρωπαϊκό επίπεδο, κοινής ορολογίας και ταξινόμησης, με σκοπό τη βελτίωση της ποιότητας της ανατομικής και κυτταροπαθολογικής ερμηνείας, ιδιαίτερα των υπόπτων όγκων στο μαστό και τη μήτρα, προς χρήση ιδίως των κυτταροπαθολογοανατόμων της Κοινότητας.

16. Υποστήριξη των ευρωπαϊκών μελετών σκοπιμότητας για τις έγκαιρες μαζικές διαγνωστικές εξετάσεις για άλλους καρκίνους (των ωοθηκών, του προστάτη, του δέρματος, του παχέος εντέρου - ορθού, της στοματικής κοιλότητας), λαμβανομένων υπόψη ιδίως των ιατρικών, ψυχολογικών, κοινωνικών και οικονομικών πλευρών του θέματος.

Δ. ΚΑΤΑΡΤΙΣΗ, ΕΛΕΓΧΟΣ ΚΑΙ ΔΙΑΣΦΑΛΙΣΗ ΠΟΙΟΤΗΤΑΣ

Στόχος

Συμβολή στη βελτίωση της κατάρτισης του υγειονομικού προσωπικού όσον αφορά τον καρκίνο, συμπεριλαμβανομένης της κατάρτισης επί του παιδικού καρκίνου, και στη βελτίωση των μεθόδων ελέγχου ποιότητας.

Δράσεις

17. Συνέχιση της εφαρμογής της σύστασης της Επιτροπής, της 8ης Νοεμβρίου 1989, σχετικά με την κατάρτιση του υγειονομικού προσωπικού όσον αφορά τον καρκίνο: ενίσχυση για την καθιέρωση περιοδικής αξιολόγησης της απήχησης των ευρωπαϊκών πρότυπων δικτύων για την αρχική και τη συνεχή κατάρτιση σε θέματα καρκίνου που παρέχεται στο ιατρικό σώμα, το νοσηλευτικό προσωπικό και τους οδοντιάτρους, ιδίως για το υγειονομικό προσωπικό που εργάζεται στον τομέα του παιδικού καρκίνου.

18. Υποστήριξη της κινητικότητας των επαγγελματικών στελεχών του χώρου της υγείας (ιδίως των εκπαιδευτών), ούτως ώστε να βελτιωθούν οι θεωρητικές και πρακτικές γνώσεις σχετικά με τον καρκίνο (ιδίως πρωτογενής πρόληψη, έγκαιρη διάγνωση, μαζικές διαγνωστικές εξετάσεις, ιδίως για καρκίνο του τραχήλου της μήτρας και του μαστού, και διασφάλιση ποιότητας) μεταξύ των ειδικευμένων κέντρων των κρατών μελών που παρέχουν κατάρτιση υψηλού επιπέδου, στις περιπτώσεις κατά τις οποίες η κινητικότητα αυτή δεν εξασφαλίζεται από υπάρχοντα κοινοτικά προγράμματα όπως το Comett II ή το Force.

19. Υποστήριξη των ανταλλαγών εμπειριών καθώς και της σύνταξης και διάδοσης συστάσεων που εκδίδονται στο πλαίσιο διασκέψεων και αποσκοπούν στην επίτευξη συναίνεσης όσον αφορά την ορθή πρακτική στον τομέα της καταπολέμησης του καρκίνου και συστάσεων που εκδίδονται από ομάδες ειδικών, με στόχο την ταχύτερη διάδοση και εφαρμογή των αποτελεσμάτων ηλεγμένων μελετών.

20. Προετοιμασία διδακτικού υλικού ευρωπαϊκού ενδιαφέροντος για τη βελτίωση της κατάρτισης του υγειονομικού προσωπικού όσον αφορά τον καρκίνο, ιδίως χάρη στη χρησιμοποίηση διαλογικών πληροφορικών προγραμμάτων. Αξιολόγηση της απήχησης του υλικού αυτού στο πλαίσιο προτύπων δικτύων. Ειδικότερα, υποστήριξη της ανάπτυξης, της εφαρμογής και της αξιολόγησης δομοστοιχείων πρόληψης προοριζομένων για τα ιατρικά επαγγέλματα και υποδειγμάτων που βοηθούν στη διάγνωση και τη λήψη απόφασης σχετικά με τα μέτρα για την πρόληψη της ανάπτυξης της νόσου και τους κινδύνους επανεμφάνισής της.

21. Προώθηση πρωτοβουλιών και υποστήριξη της διεξαγωγής μελετών σε ευρωπαϊκό επίπεδο και της διάδοσης των πορισμάτων τους, ιδίως στα πλαίσια συναντήσεων και αναταλλαγών εμπειριών σε ευρωπαϊκό επίπεδο, ούτως ώστε οι μέθοδοι ελέγχου ποιότητας ζων μηχανισμών για την ορθή και έγκαιρη διάγνωση της νόσου, καθώς και για την πρόληψη της ανάπτυξης, των κινδύνων υποτροπιασμού και των συναφών συνδρόμων της, να καταστούν γνωστότερες και αποτελεσματικότερες, λαμβανομένων υπόψη των ψυχολογικών και κοινωνικών πλευρών του θέματος, ιδίως δε της ποιότητας ζωής των ασθενών, συμπεριλαμβανομένων των μεθόδων άμβλυνσης των συμπτωμάτων.

22. Υποστήριξη προτύπων σχεδίων στον τομέα της εξασφάλισης της ποιότητας, συμπεριλαμβανομένης της διάδοσης και της αξιολόγησης των αποτελεσμάτων, ιδίως όσον αφορά τις πρακτικές που συνδέονται με τους ελέγχους των εγκαταστάσεων ακτινοθεραπείας και την κατάρτιση του υγειονομικού προσωπικού.